CELEX: C2006/281/19
Language: da
Date: 2006-11-18 00:00:00
Title: Sag C-72/05: Domstolens dom (Første Afdeling) af 14. september 2006 — Hausgemeinschaft Jörg und Stefanie Wollny mod Finanzamt Landshut (anmodning om præjudiciel afgørelse fra Finanzgericht München — Tyskland) (Sjette momsdirektiv — artikel 11, punkt A, stk. 1, litra c) — anvendelse af fast ejendom, der er bestemt for virksomheden, til privat brug for den afgiftspligtige person — sidestilling af denne anvendelse med en tjenesteydelse mod vederlag — beregning af beskatningsgrundlaget — begrebet udgifter, som den afgiftspligtige person har haft i forbindelse med tjenesteydelsen)

18.11.2006   
            
            
               DA
            
            
               Den Europæiske Unions Tidende
            
            
               C 281/12
            
         Domstolens dom (Første Afdeling) af 14. september 2006 — Hausgemeinschaft Jörg und Stefanie Wollny mod Finanzamt Landshut (anmodning om præjudiciel afgørelse fra Finanzgericht München — Tyskland)
   (Sag C-72/05) (1)
   
   (Sjette momsdirektiv - artikel 11, punkt A, stk. 1, litra c) - anvendelse af fast ejendom, der er bestemt for virksomheden, til privat brug for den afgiftspligtige person - sidestilling af denne anvendelse med en tjenesteydelse mod vederlag - beregning af beskatningsgrundlaget - begrebet udgifter, som den afgiftspligtige person har haft i forbindelse med tjenesteydelsen)
   (2006/C 281/19)
   Processprog: tysk
   Den forelæggende ret
   Finanzgericht München
   Parter i hovedsagen
   
      Sagsøger: Hausgemeinschaft Jörg und Stefanie Wollny
   
      Sagsøgt: Finanzamt Landshut
   Sagens genstand
   Anmodning om præjudiciel afgørelse — Finanzgericht München — fortolkning af artikel 11, punkt A, stk. 1, litra c), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — beskatningsgrundlaget for den ydelse, som består i, at den afgiftspligtige privat benytter en del af en bygning, som udelukkende er bestemt til hans virksomhed — begrebet »udgifter«, som den afgiftspligtige har haft
   Konklusion
   Artikel 11, punkt A, stk. 1, litra c), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995, skal fortolkes således, at denne bestemmelse ikke er til hinder for, at beskatningsgrundlaget for merværdiafgiften af privat anvendelse af en del af en bygning, som af den afgiftspligtige udelukkende er bestemt for virksomheden, fastsættes til en andel af bygningens anskaffelses- eller opførelsesomkostninger, som er opgjort ud fra varigheden af berigtigelsesperioden for merværdifradraget i overensstemmelse med det nævnte direktivs artikel 20.
   Beskatningsgrundlaget skal omfatte omkostningerne ved anskaffelse af grunden, hvorpå bygningen er opført, når anskaffelsen er blevet pålagt afgift, og den afgiftspligtige har opnået fradrag herfor.
   
      (1)  EUT C 93 af 16.4.2005.